Diari Oficial de la Generalitat Valenciana


Sumari del DOGV 4788, del 02-07-2004 (2004/6770)

Informació pública de la notificació a titulars de béns i drets afectats d'expropiació del projecte d'expropiació per a l'ampliació de les avingudes de Vila-real i Barcelona.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/6770


Organisme emissor
:   Ajuntament de Castelló de la Plana

Tipus de document
:   Anunci

Informació pública de la notificació a titulars de béns i drets afectats d'expropiació del projecte d'expropiació per a l'ampliació de les avingudes de Vila-real i Barcelona. [2004/X6770]
  
La Comissió de Govern de l'Ajuntament de Castelló de la Plana, en sessió del 19 de desembre de 2003, va acordar exposar al públic, pel termini d'un mes, el projecte d'expropiació per a ampliar les avingudes de Vila-real i Barcelona, així com la relació de béns i drets afectats d'expropiació.
  
La notificació del citat acord no ha sigut possible efectuar-la a les persones que s'indiquen al final de present anunci, per ser desconegut el seu domicili o no trobar-s'hi.
  
Per això, en compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant el present anunci, que a més s'exposarà en el Tauler d'Anuncis Municipal, es notifica a dites persones el text íntegre del citat acord, el contingut del qual és el següent:
  
?Vist l'expedient que s'està tramitant per a aprovar el projecte d'expropiació, per taxació conjunta, de terrenys per a l'ampliació de les avingudes Vila-real i Barcelona i els següents,
  
Antecedents:
  
1) La modificació del Pla General núm. 2/2000, relativa a la nova ordenació de l'entorn de l'antiga estació de Renfe, inclou les unitats d'execució 01-UE-R(A), 01-UE-R(B), i 07-UE-R. Aquesta modificació preveu també una sèrie de terrenys externs a la unitat d'execució 01-UE-R(B), per a l'ampliació de les avingudes suara esmentades.
  
2) Els terrenys externs els classifica el Pla General com a urbans o urbanitzables, i part d'aquests es troben inclosos en unitats d'execució alienes al programa, i part en sòl urbà consolidat.
  
3) En data 25 d'octubre de 2001, el Ple de l'Ajuntament va acordar aprovar el programa d'actuació integrada de les unitats d'execució al principi indicades i va designar agent urbanitzador, qui es va comprometre a realitzar les obres complementàries del vial de 30 metres d'ample, en la longitud objecte del programa, excepte els trams inclosos en altres unitats d'execució, i a elaborar el projecte d'expropiació dels terrenys del vial de 30 metres, externs a les unitats d'execució que es programaven en tal acord.
  
4) En dates 14 d'octubre de 2002 i 19 de novembre de 2003, l'urbanitzador va presentar el projecte d'expropiació dividit en dues fases, la primera comprén el sòl urbà exclòs d'unitats d'execució, amb un import de 3.964.833,48 € i amb càrrec al pressupost municipal.
  
La segona fase comprén el sòl inclòs en actuacions integrades en sòl urbà o urbanitzable respecte del qual els propietaris podran reservar-se l'aprofitament urbanístic, rellevant en este cas a l'Ajuntament de l'abonament de l'import de l'expropiació, que suma 3.053.504,99 €.
  
5) L'11 d'abril de 2003 es va aprovar el projecte d'urbanització de les unitats d'execució 01-UE-R(A), 01-UE-R(B) i 07-UE-R, quedant pendent l'autorització de la Conselleria de Cultura, Educació i Esport, que s'ha atorgat en data 12 de novembre de 2003.
  
6) El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració; per tot això i,
  
Tenint en compte que:
  
I. El projecte d'expropiació va ser objecte d'examen pels tècnics municipals els quals van indicar als redactors algunes deficiències que s'han esmenat, per la qual cosa s'emet informe favorable de la seua exposició al públic.
  
II. L'article 33 de la Llei 6/1998, de 13 d'abril sobre Règim de Sòl i Valoracions, en relació amb l'article 58 de la Llei Reguladora de l'Activitat Urbanística; per remissió del text refós de 1992, estableixen que l'aprovació dels plans d'ordenació urbana implica la declaració d'utilitat pública de les obres i la necessitat d'ocupació dels terrenys als fins d'expropiació.
  
III. L'article 35 de la Llei 6/1998, en relació amb l'article 199.1 I 199.3 del Reglament de Gestió Urbanística estableixen que l'exercici de la potestat expropiatòria s'ajustarà a la Llei estatal i a la legislació urbanística. L'execució del Pla per expropiació requerirà la determinació de l'àmbit territorial i una relació de propietaris, amb descripció de béns i drets existents, que serà exposada al públic perquè, de conformitat amb els articles 17 a 19 de la Llei d'Expropiació Forçosa de 16 de desembre de 1954, els interessats poden formular al·legacions al projecte o a la procedència de l'ocupació i a esmenar possibles errors en la seua descripció.
  
IV. Els articles 24 i 36 de la Llei 6/1998, en relació amb els articles 201 i 202 del Reglament de Gestió Urbanística estableixen el moment a què han de referir-se les valoracions, la possibilitat que el preu just dels béns i drets es determine pel procediment de taxació conjunta, així com el contingut del projecte d'expropiació i efectes de la seua aprovació; procedint l'exposició al públic pel termini d'un mes.
  
V. L'article 77 de la Llei Reguladora de l'Activitat Urbanística, disposa les reserves d'aprofitament, amb motiu de la transmissió al domini públic de sòl amb destí dotacional, la qual podrà efectuar-la el propietari del terreny que el cedeix gratuïtament a l'Ajuntament en aquest cas.
  
VI. En virtut de la lletra h) de l'acord de delegacions del Ple en la Comissió de Govern de data 29 de juliol de 1999, correspon a aquesta l'adopció dels acords relatius a l'aprovació de les relacions de béns i drets de necessària ocupació, i la resta d'actes i acords dels expedients sobre expropiació forçosa que es tramiten a l'empara de la legislació expropiatòria, urbanística o de qualsevol ram, per la qual cosa la Comissió de Govern és competent per a adoptar aquest acord.
  
Per tot això, vist l'informe emés per l'Arquitecte Municipal, i la Tècnica d'Administració General, amb el vistiplau de la Cap de la Secció de Coordinació i Gestió Administrativa d'Urbanisme, i els preceptes abans mencionats, s'acorda:
  
1) Exposar al públic, pel termini d'un mes, la relació de propietaris, béns i drets afectats d'expropiació per a l'ampliació de les avingudes Vila-real i Barcelona, amb una superfície de 6.508 m² en la 1a fase, situats entre l'encreuament de les avingudes Barcelona i Benicàssim fins a l'encreuament de la ronda Sud amb el carrer músic Pascual Asensio, i de 12.791,68 m² en la 2a fase, inclosos en les Unitats d'Execució 02-UE-T, 06-UE-R, 10-UE-R, 16-UE-R,27-UE-R, 28-UE-R, 67-UE-R, 74-UE-R, i en els sectors 01-SU-R i 13-SU-R; a fi que puguen formular-se al·legacions pels interessats.
  
2) Exposar al públic, pel termini d'un mes, el projecte d'expropiació dels béns i drets per a portar a terme la dita expropiació, la valoració de la qual ascendeix a 3.964.833,48 € en la 1a fase i 3.053.504,99 € en la 2a fase, a fi que els interessats puguen formular les al·legacions i observacions que tinguen per convenients, essencialment en orde a la titularitat o valoració dels seus drets.
  
3) Indicar als propietaris de sòl inclòs en Actuacions Integrades la possibilitat de reservar-se l'aprofitament urbanístic en els termes legalment establits.-
  
En la relació de béns i drets afectats pel Projecte d'Expropiació figuren les finques dels titulars registra'ls als quals ha sigut impossible notificar, i les descripcions de les quals s'exposen a continuació:
  
Relació de Béns i Drets -
  
Fase I (Sòl Urbà)
  
Finca núm.: 24
  
Titular/s: Vicente Gallent Babiloni (Vicente Gallén Babiloni i Antonia Ruiz Tena, ple domini amb caràcter beneficiari)
  
Adreça: C/ Riu Sec, núm. 14
  
Situació finca: C/ Riu Sec, núm. 14
  
Finca Cadastral: 2717014
  
Finca Registral:
  
Límits: Nord, carrer Riu Xaló; sud, parcel·la cadastral 2717013; est, finca matriu; i oest, Via fèrria, carrer enmig. Superfície total de sòl: 191,07 m²
  
Sup. A expropiar: 51,47 m² Sòl
  
 252,5 m² Construïts
  
Afeccions: trasllat i tanca
  
Altres drets: Lliure de càrregues
  
Ús actual: Habitatge
  
Finca núm.: 27
  
Titular/s: Doroteo Martí Recio (Doroteo Martí Recio i Encarnación Montilla Hornedo, ple domini amb caràcter beneficiari)
  
Adreça: C/ Riu Sec núm. 11
  
Situació finca: C/ Riu Sec núm. 11
  
Finca Cadastral: 2717011
  
Finca Registral: Tom 376, llibre 243, finca 25068. RP de Castelló
  
Límits: Nord, parcel·la cadastral 2717012; sud, parcel·la cadastral 2717010; est, finca matriu; i oest, Via fèrria, carrer enmig.
  
Superfície total del sòl: 121,73 m².
  
Superfície total construïda: 99,60 m²
  
Sup. A expropiar: 32,72 m² Sòl
  
 11,15 m² Construïts
  
Afeccions: Tanca sobre mur
  
Altres drets: Lliure de càrregues
  
Ús actual: Pati amb alguna construcció
  
Relació de Béns i Drets -
  
Fase II (Sòl pendent de desenvolupament)
  
Finca núm. 25
  
Titular/s: Consuelo Ferrer Sánchez (Consuelo Ferrer Sánchez, nuda propietat, i Elisa Sánchez Marti, usdefruit vitalici)
  
Adreça: C/ Gasset, 7. 12505 Castelló
  
Situació finca: av. Vila-real núm. 38
  
Finca Cadastral: 1602216
  
Finca Registral:
  
Límits: Nord, parcel·la cadastral 1602215; sud, Carreró d'Enmig; est, avinguda Vila-real; i oest, finca matriu de què se segrega.
  
Superfície total de sòl: 1.755,01 m²
  
Sup. A expropiar: 75,34 m² Sòl
  
Afeccions: Tanca, porta de ferro i plantacions
  
Altres drets: Lliure de càrregues
  
Ús actual: Pati
  
La qual cosa es notifica a Antonia Ruiz Tena, Encarnación Montilla Hornedo i Elisa Sánchez Martí perquè en prenguen coneixement i als efectes que, durant el termini d'un mes comptador a partir de l'endemà de la publicació de la present notificació, puguen aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el mateix termini d'un mes, podran formular les al·legacions i observacions que creguen convenients respecte del projecte d'expropiació, essencialment en orde a la titularitat o valoració dels seus drets.
  
Aquest projecte podrà consultar-se en la Secció d'Urbanisme i Obres de l'Ajuntament de Castelló, 4a planta, de dilluns a divendres de 9.00 a 14.00 hores.
  
Finalment i dins del mateix termini es prega als interessats suara esmentats:
  
a) Aporten escriptures o títols de propietat i rebuts de contribució.
  
b) Indiquen si el referit immoble està lliure de càrregues i gravàmens.
  
c) Si hi ha ocupants o inquilins, de quina data és el contracte d'arrendament, dades de l'arrendatari i l'import d'arrendament.